Fir-Renju Unit, surġent veteran tal-Pulizija nqatel b'tiri ta' arma tan-nar f'Londra. L-uffiċjal miet kawża tal-ġrieħi li ġarrab f'sidru waqt li kien qed jarresta lill-aggressur. L-aggressur ta' 26 sena spara lilu nnifsu wara l-attakk. Hu jinsab f'qagħda kritika l-isptar wara li ġarrab ġrieħi serji. Il-vittma, li ma ġiex identifikat, kien wasal biex jirtira mis-servizz. L-investigazzjonijiet tal-Pulizja għadhom għaddejjin. Il-Prim Ministru, Boris Johnson, esprima sogħba għal dan il-qtil u qal li l-pajjiż hu midjun lejn dawk li jissograw ħajjithom biex iħarsu s-sigurtà tal-pubbliku.